«ТАТАR СҮЗЕ» бәйгесенең гала-концерты узачак көн билгеле

	Татарстан Республикасы Президенты каршындагы Татар телен саклау һәм үстерү мәсьәләләре комиссиясе ярдәме белән оештырылган татар әдәби әсәрләрен сәнгатьле укучыларның «ТАТАR СҮЗЕ» республикакүләм конкурсының җиңүчеләре катнашында узачак гала-концерт 21 февральдә – Халыкара туган тел көнендә Габдулла Тукай исемендәге Татар дәүләт филармониясендә узачак.	 Татар телен һәм әдәбиятын пропагандалау, татар халкының классик шигърият дигән тирән, бай тарихи-мәдәни хәзинәсен саклап калу, милли мәдәният өлкәсендә китапның урынын һәм әһәмиятен билгеләү, нәфис сүз юнәлешендә талантлы башкаручыларны барлау, аларга ярдәм итү һәм иҗади мөмкинлекләрен үстерү максатында үткәрелгән әлеге бәйгегә 4 меңгә якын гариза кабул ителде. Бүгенге көндә жюри әгъзалары әлеге эшләрне карау белән мәшгуль.    
	---	
Татар телен һәм ТР яшәүче халыклар вәкилләренеңтуган телләрен саклау, үстерү мәсьәләләре комиссиясе

	№ --- | 21.01.2021	


